Biirgediya Janar Yakubu Mu'azu amma an fi saninsa da Kanal ya kasance Mai Gudanarwa na Jihar Sakkwato, Nijeriya daga ranar 9 ga watan Disamba shekara ta 1993 zuwa ranar 22 ga watan Agusta na shekara ta 1996. A lokacin mulkin soji. Bayan ya shiga soja, Yakubu Mu'azu ya halarci Makarantar Koyon Tsaro ta Najeriya sannan daga baya ya yi kwasa-kwasan samarin Jami'ai a Jaji. An nada Laftanar Yakubu Muazu Mataimakin Soja (MA) ga Janar Sani Abacha . A watan Satumba na shekara ta 1993, har yanzu ya zama MA na Abacha amma an kara masa girma zuwa Kanar. A watan Disamba na waccan shekarar, Abacha ya nada shi Mai Gudanarwa na Jihar Sakkwato. A matsayinsa na mai kula da jihar Sakkwato, bisa umarni daga Abacha, ya sauke Alhaji Ibrahim Dasuki a matsayin Sarkin Musulmi a ranar 20 ga watan Afrilun shekara ta 1996 sannan ya maye gurbinsa da Muhamadu Maccido. A watan Mayu na shekara ta 1996, Yakubu Mu’azu ya kafa wani kwamiti da zai binciki harkokin kudaden majalisar sarakunan Jihar Sakkwato, wanda ya samu jagorancin Sultan Ibrahim Dasuki.